Diari Oficial de la Generalitat Valenciana


Sumari del DOGV 3120, del 12-11-1997 (1997/11823)

ACORD de 21 d'abril de 1997, de la Comissió Territorial d'Urbanisme d'Alacant, sobre 40 modificacions puntuals del pla general d'ordenació urbanística, modificació a. 3., del municipi de Villena.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3120

Data del DOGV
:   12-11-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11358


Data del document
:   26-11-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

3743 ACORD de 21 d'abril de 1997, de la Comissió Territorial d'Urbanisme d'Alacant, sobre 40 modificacions puntuals del pla general d'ordenació urbanística, modificació a. 3., del municipi de Villena. [97/A11213]
  
Vist l'expedient de referència i a partir dels següents
  
Antecedents de fet
  
Primer
  
L'Ajuntament, en la sessió plenària de 2 de juny de 1994, va acordar la seua aprovació provisional, després de complir els tràmits d'aprovació inicial, el 3 de març de 1994, i d'exposició pública, mitjançant anuncis apareguts en el Butlletí Oficial de la Província, de 25 d'abril de 1994, en el Diari Oficial de la Generalitat Valenciana, de 18 d'abril de 1994, i en un dels diaris de major difusió provincial, el 29 de març de 1994, sense haver-s'hi presentat al·legacions.
  
Segon
  
La documentació està integrada per una memòria informativa i estudis complementaris, plans d'informació i plans d'ordenació, normes urbanístiques, programa d'actuacions i estudi economicofinancer.
  
Tercer
  
L'objecte d'aquest expedient és introduir 40 modificacions puntuals en el pla general municipal d'ordenació, de divers abast i contingut.
  
Quart
  
La Comissió Territorial d'Urbanisme, en la sessió de 24 de maig de 1995, va acordar suspendre l'aprovació definitiva de les modificacions a.2, a.3, a.5, a.6, b.4, b.6, d.3, d.6 i d.7. Posteriorment, en la sessió de 20 de novembre de 1995, va acordar definitivament la modificació b.6, encara que se supedita la seua publicació al compliment de certes condicions.
  
El dia 23 d'agost de 1996, l'Ajuntament de Villena remet l'acord plenari, adoptat el 19 d'agost de 1996, en el qual desisteix de la tramitació de les modificacions a.2, a.5, a.6, b.4, d.3 i d.7., i planteja reparar les deficiències assenyalades per la Comissió Territorial d'Urbanisme respecte de les modificacions a.3, b.6, b.9 i d.6.
  
Consideracions tecnicojurídiques
  
Primera
  
La tramitació s'estima correcta a partir d'allò que s'ha establit en l'article 114, per remissió del 128.1, de la Llei de 1992, del Sòl, i els articles 125 a 130, del Reglament de Planejament (RPL), per remissió del 161.1 del mateix text legal.
  
Segona
  
La documentació s'estima completa d'acord amb allò que s'ha disposat en els articles 72.4 de la Llei del Sòl i del 37 al 42 del Reglament de Planejament, ja que resulta aplicable pel seu abast i contingut.
  
Tercera
  
Examinada la nova documentació aportada per l'Ajuntament, es pot concloure que respecte de les modificacions a.2, a.5, a.6, b.4, d.3 i d.7, l'objecte de les quals consistia en:
  
a.2. En el sector 17, d'ús industrial, es proposa un canvi d'alineacions d'un dels seus carrers, que es fixa en una amplària de 10 metres per considerar-se aquesta suficient;
  
a.5. En el sòl urbà industrial, sector 18.1, es pretén crear un carrer amb eix situat al camí existent i de 16 metres d'amplària;
  
a.6. Es proposa el desplaçament, 4 metres, d'un vial de 10 metres d'amplària al sector 20.I, d'ús industrial, per a mantenir una tanca existent;
  
b.4. El percentatge de volades tancades permés en façana és el 50% actualment, i es proposa que "quede lliure" "i autoritzar volades que tanquen el total de la façana";
  
d.3. Es diu que en l'actuació número 11 del sector 9.1 figura "un xicotet espai lliure de caràcter públic però que va haver d'existir amb caràcter privat";
  
d.7. Es proposa que en 11 dels edificis que figuren en el Catàleg d'Edificacions Protegides puguen ser demolides les seues façanes i posteriorment reposades en similars condicions.
  
L'article 90.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, estableix que tot interessat podrà desistir de la seua sol·licitud o, quan això no estiga prohibit per l'ordenament jurídic, renunciar als seus drets.
  
Per la seua banda, l'article 91.2 de l'esmentat text legal estableix que l'administració acceptarà de pla el desistiment i declararà conclús el procediment, llevat que, havent-s'hi presentat tercers interessats, instaren aquests la seua continuació en el termini de 10 dies des que van ser notificats del desistiment.
  
Tenint en compte allò que s'ha exposat, i considerant que la iniciativa de tramitar aquestes modificacions va ser municipal i que no es van presentar al·legacions durant la tramitació corresponent, escau acceptar el desistiment formulat per l'Ajuntament de Villena respecte de les submodificacions a.2, a.5, a.6, b.4, d.3 i d.7, compreses en l'expedient de 40 modificacions del Pla General d'Ordenació Urbana de Villena i, per tant, declarar conclús el procediment respecte d'aquestes.
  
Quarta
  
D'altra banda, i quant a les modificacions a.3, b.6, b.9 i d.6, manifestar el següent:
  
Modificació a.3:
  
Modificació d'alineacions en l'encreuament dels carrers de J. Zapater, J. Chaumel i Verònica.
  
Es manifesta que es pretén recuperar l'alineació que estava en el Pla General d'Ordenació Urbana de 1982, revisat l'any 1992, argüint que el traçat precedent "és molt més d'acord amb el traçat dels carrers en què se situa l'encreuament, zona antiga de la ciutat dins del nucli històric, declarat bé d'interés cultural".
  
També opinen que la proposta és molt més coherent amb la circulació del trànsit per la zona. Amb la modificació proposada el trànsit es tempera a les característiques dels carrers afluents: trànsit de vianants o de vehicles lleugers, amb facilitat de gir i a escassa velocitat.
  
S'hi adjunten plans a escala 1/1.000, limitació de carrers i assenyalament de direccions de la circulació, que s'ha de comparar amb els presentats el maig de 1995, per a justificar la disminució viària proposada.
  
Es considera reparada.
  
Modificació b.6:
  
Aquesta modificació va ser aprovada definitivament en la Comissió Territorial d'Urbanisme de 20 de novembre de 1995, encara que se supedita la seua publicació i l'eficàcia a la fixació de la superfície màxima per habitatge.
  
El sector industrial 20 no preveu la tolerància d'un habitatge per a instal·lacions industrials de superfície no menor de 500 metres quadrats, i la Comissió Territorial d'Urbanisme demanava que es fixara la superfície màxima d'aquest habitatge.
  
Es fixa aquesta superfície màxima en 120 metres quadrats. Es considera reparada.
  
Modificació b.9:
  
La Comissió Territorial d'Urbanisme, en la sessió de 24 de maig de 1995, en relació amb l'exigència de redactar, d'acord amb un informe de Medi Ambient de 18 de febrer de 1993, un pla especial de protecció de la zona "que es detallarà en el pla 4" i que es disposa en l'article 2.2.2 de les Normes Urbanístiques en l'apartat 10, va acordar suspendre aquesta modificació fins que no es completen les observacions de la declaració d'impacte ambiental esmentada.
  
L'Ajuntament va acordar que:
  
"S'afegirà un segon paràgraf a la proposta de l'apartat 10 de l'article 2.2.2 de les Normes Urbanístiques, per a arreplegar el règim transitori a què es refereix l'acord de la Comissió Territorial d'Urbanisme; d'aquesta manera, aquest apartat quedarà amb la següent redacció:
  
"Per al sector, l'àmbit geogràfic del qual es troba delimitat en el pla 4 (Estructura Orgànica del Territori), s'estableix l'obligatorietat de redacció d'un pla especial de protecció dels disposats en l'article 84.3 del Reial Decret Legislatiu 1/1992, de 26 de juny, que es referirà, com a mínim, als següents aspectes: conservació de valors ecològics de la zona, tenint en compte l'avaluació dels recursos hídrics disponibles, capacitat de recàrrega, grau d'explotació i perspectives futures; compatibilització de la preservació i l'increment dels valors naturals amb el manteniment de les activitats tradicionals; inclusió d'un estudi d'impacte ambiental que complirà els requisits exigits per la Conselleria de Medi Ambient (informe de 03.02.93).
  
Mentre no s'aprove el pla especial de protecció a què es refereix el paràgraf anterior, en el sector delimitat en aquest, no es permetrà cap activitat que represente alteració de les característiques topogràfiques, paisatgístiques, ambientals o culturals de l'àrea; de manera especial no es permetran en aquest sector edificacions de cap tipus, incloent-hi les vinculades a l'explotació agrícola, parcel·lacions, canvis de cultiu, activitats extractives i, en general, qualsevol altra que puga comprometre l'objectiu de compatibilitzar la preservació i l'increment dels valors naturals amb el manteniment de les activitats tradicionals."
  
D'igual manera, en l'article 5.0.2, apartat 4, punt A.7, de les Normes Urbanístiques del pla general d'ordenació urbana, definidor de les ordenances particulars del conjunt historicoartístic, s'afegirà un nou subapartat, 5, a fi d'arreplegar l'exigència de l'informe arqueològic previ. Aquest nou subapartat tindrà el següent text:
  
"5. L'execució de qualsevol tipus d'obra que puga afectar el subsòl dels terrenys compresos en el conjunt historicoartístic exigeix prèviament la presentació d'un informe arqueològic, sense el qual no es podran executar les obres projectades"."
  
Es considera reparada.
  
Modificació d.6:
  
Dels 2.400 metres quadrats d'equipament religiós que inclou l'església de la Paz, es proposava mantenir 1.796 metres quadrats vinculats a l'ús religiós i destinar 604 metres quadrats a l'ús residencial.
  
La Comissió Territorial d'Urbanisme, el 24 de maig de 1995, va suspendre aquesta modificació "fins que no s'aporte major documentació". Es remet i en aquesta es modifica la superfície amb destinació residencial, que passa a 712,80 metres quadrats, i disminueix el nombre d'habitatges de 24 a 19, però amb 150 metres quadrats de superfície per unitat.
  
En l'escrit de contestació, l'Ajuntament manifesta que existeix "una proposta que ha sigut presentada pels propietaris afectats..., on s'acorda la seua remissió a la Comissió Territorial d'Urbanisme com a justificació i correcció de les deficiències observades per aquest organisme".
  
En l'esmentada proposta s'argumenta que l'entorn de l'església no és una zona verda sinó una zona descuidada, que l'àmbit en què juguen els xiquets és d'aspecte depriment i al costat d'una mitgera d'11 plantes, etc., mentre que la pretensió és aconseguir en planta baixa locals per a continuar la labor social, possibilitar el trasllat de la guarderia etc., així com rehabilitar l'església.
  
La modificació mantindria com a equipament religiós l'església, traslladaria al seu entorn la zona verda de 445,50 metres quadrats prevista en el pla general i la incrementaria amb els 304,13 metres quadrats exigibles per a complir les previsions de l'article 55.3 de la Llei 6/94, i tot això en la zona dibuixada en el pla general com a equipament religiós privat (pla núm. 4), que disminuiria en igual dimensió. La modificació exigiria el compliment de l'article 55.4 de la Llei 6/1994.
  
Es considera reparada.
  
Cinquena
  
Per la Resolució de 14 de febrer de 1996, del conseller d'Obres Públiques, Urbanisme i Transports, publicada en el Diari Oficial de la Generalitat Valenciana, número 2.701, de 4 de març de 1996, s'ha concedit una pròrroga, perquè els instruments de planejament que van tenir entrada en aquesta Conselleria d'Obres Públiques, Urbanisme i Transports, abans que haguera transcorregut el primer any de vigència de la Llei Reguladora de l'Activitat Urbanística, puguen continuar tramitant-se i aprovant-se segons les disposicions de la legislació anterior.
  
Sisena
  
La Comissió Territorial d'Urbanisme és l'òrgan competent per a l'adopció d'aquest acord a l'empara de l'article 118.3.a del Text Refós de la Llei sobre Règim del Sòl i Ordenació Urbana, aprovat pel Reial Decret 1/1992, de 26 de juny, i els articles 9 i 10 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.
  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i d'altres disposicions de pertinent aplicació, la Comissió Territorial d'Urbanisme
  
ACORDA
  
Primer
  
Acceptar el desistiment formulat per l'Ajuntament respecte de les modificacions a.2, a.5, a.6, b.4, d.3 i d.7 i, per tant, procedir a l'arxiu d'aquestes.
  
Segon
  
Aprovar definitivament les modificacions a.3 i b.9, encara que se supedita la seua publicació al fet que s'aporte el text refós de totes les modificacions integrants de l'expedient.
  
Tercer
  
Considerar complit l'Acord de 20 de novembre de 1995, de la Comissió Territorial d'Urbanisme, pel qual s'aprovava definitivament la modificació b.6, encara que se supedita la seua publicació al compliment de certa condició.
  
Quart
  
Emetre un informe favorable sobre la modificació d.6, encara que se supedita la remissió de la proposta de resolució al conseller d'Obres Públiques, Urbanisme i Transports, a l'efecte que continue la seua tramitació segons l'article 55.4 de la Llei Reguladora de l'Activitat Urbanística, i al fet que es complisca la mateixa condició imposada respecte de les modificacions a.3. i b.9.
  
El president de la Comissió Territorial d'Urbanisme, el dia 30 de juliol de 1997, va dictar la següent resolució:
  
"Vist l'acord adoptat per la Comissió Territorial d'Urbanisme, en la sessió de 26 de novembre de 1996, pel qual es van aprovar definitivament les modificacions número a.3 i b.9, de les que integren l'expedient de referència, la publicació del qual se supedita al compliment de certes condicions, així com la documentació presentada, per part de l'Ajuntament, de 8 d'abril de 1997, que compleix en tots els seus aspectes el referit acord de la Comissió, resolc:
  
Ordenar la immediata publicació del referit acord d'aprovació definitiva en el Diari Oficial de la Generalitat Valenciana, a l'efecte de la seua entrada en vigor, de conformitat amb l'article 59, apartats 2 i 4, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. La publicació de l'aprovació definitiva excusa la seua notificació individualitzada.
  
Contra aquest acord, que no posa fi a la via administrativa, es podrà interposar un recurs ordinari davant del conseller d'Obres Públiques, Urbanisme i Transports, en el termini d'un mes, segons el que disposen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú i l'article 14.2 del Reglament dels Òrgans Urbanístics de la Generalitat Valenciana.